Diari Oficial de la Generalitat Valenciana


Sumari del DOGV 4839, del 10-09-2004 (2004/9071)

Informació pública de l'alternativa tècnica del programa d'actuació integrada per gestió directa de la unitat d'execució única del pla de reforma interior de l'àmbit del sòl urbà industrial sector PDI-1.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4839

Data del DOGV
:   10-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9071


Organisme emissor
:   Ajuntament de Cañada

Tipus de document
:   Anunci

Informació pública de l'alternativa tècnica del programa d'actuació integrada per gestió directa de la unitat d'execució única del pla de reforma interior de l'àmbit del sòl urbà industrial sector PDI-1. [2004/M9071]
  
Per Resolució de l'Alcaldia s'ha acordat:
  
Primer. Sotmetre a informació pública l'alternativa tècnica del programa d'actuació integrada per gestió directa de la unitat d'execució única del Pla de reforma interior de l'àmbit del sòl urbà industrial de Cañada, sector PDI-1, per a la seua gestió directa, comprensiva de projecte de reparcel·lació i avantprojecte d'urbanització.
  
Segon. Sol·licitar del Registre de la Propietat de Villena, certificat de domini i càrregues de les finques afectades per l'actuació, en virtut del que disposa l'article 69 .1 de la Llei Reguladora de l'Activitat Urbanística (LRAU).
  
Tercer. Remetre avís amb el contingut de la present resolució i abans de la publicació de l'edicte, al domicili fiscal dels que consten en el cadastre com a titulars de drets afectats per l'actuació proposada, així com notificar als propietaris afectats en l'expedient de referència.
  
De conformitat amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, citar en el mateix anunci els propietaris afectats que puguen resultar desconeguts o dels qui s'ignore el lloc de la notificació perquè durant el termini assenyalat, puguen formular les al·legacions que estimen oportunes.
  
Quart. Els propietaris i titulars de drets afectats estan obligats a exhibir els títols que posseïsquen i declarar les situacions jurídiques que coneguen i afecten les seues finques.
  
Quint. De conformitat i en la forma que disposa l'article 104 del Reglament de Gestió Urbanística, la iniciació de l'expedient de reparcel·lació suposa la suspensió de llicències en l'àmbit de la unitat d'execució fins que esdevinga ferm l'expedient en via administrativa.
  
Sext. La informació pública s'anunciarà per mitjà d'edicte publicat en un diari d'informació general i posterior o simultàniament en el Diari Oficial de la Generalitat Valenciana, podent-se presentar, durant el termini de 20 dies hàbils, al·legacions i propostes tècniques alternatives a la realitzada, comptats a partir del dia següent a la publicació d'este anunci en el DOGV, de conformitat amb l'article 44 i següents de la LRAU. Durant la informació pública, la documentació romandrà exposada en les oficines de l'Ajuntament.
  
Sèptim. Durant els cinc dies següents a la finalització del termini d'informació pública i llevat que s'acorde la pròrroga per 20 dies addicionals en els casos legalment establits (si durant els 10 primers dies dels 20 d'informació pública, alguna persona física o jurídica es comprometera a presentar alternativa tècnica de programa substancialment distinta a la inicial i prestara caució d'això), es podran presentar proposicions juridicoeconòmiques en plica tancada i amb la documentació que s'indica en l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc en l'Ajuntament a les 13.30 hores de la següent data hàbil a la conclusió del termini per a presentar-les (si fóra dissabte es passa al dilluns següent).